**Կարին Գանվոր Սյոբլոմ Հագլունդ** (շվեդ.՝ Karin Gunvor Sjöblom Hägglund, առավել հայտնի է որպես Գան Հագլունդ շվեդ.՝ Gun Hägglund, մարտի 2, 1932(1932-03-02), Örnsköldsvik, Վեսթերնորլանդ, Շվեդիա - օգոստոսի 19, 2011(2011-08-19), Վիսբյու, Շվեդիա), շվեդ հեռուստահաղորդավար և թարգմանիչ։ Շվեդիայում լուրերի առաջին կին հաղորդավարն է, ով 1958 թվականին շվեդական ազգային հեռուստատեսությամբ վարել է *Aktuellt* լուրերի երեկոյան թողարկումը։ Հագլունդին երբեմն վերագրում են աշխարհում լուրերի առաջին կին հաղորդավարի տիտղոսը, սակայն այս պնդումը ճիշտ չէ, քանի որ բրիտանական *ITN* հեռուստաընկերության Midday լրատվականում 1955 թվականին լուրերի թողարկման հաղորդավարն է եղել Բարբարա Մանդելը, իսկ 1957 թվականին՝ *BBC*-ի տարածաշրջանային լրատվական թողարկումում աշխատել է Արմին Սանդֆորդը։

Գան Հագլունդն իր կարիերան սկսել է 1955 թվականին՝ Շվեդական ռադիոյում, որտեղ աշխատել է արտասահմանյան լրատվական թողարկումում որպես քարտուղար և ծրագրի հաղորդավար։ 1958 թվականին նա տեղափոխվել է Շվեդիայի ազգային հեռուստաընկերություն՝ դառնալով Շվեդիայի առաջին կին հաղորդավարը *Aktuellt* լուրերի թողարկումում, որը հաճախ վարել է լուրերի սկսնակ հաղորդավար Օլլե Բյորկլունդի հետ։ Բացի այդ, Հագլունդը եղել է արտասահմանյան ֆիլմերի և հեռուստասերիալների թարգմանիչ։ 1966 թվականին տված հարցազրույցում նա նկարագրում է ֆիլմերի և հեռուստածրագրերի երկխոսության թարգմանության տեքստերի տարբերակների՝ էկրանի ներքևի մասում երևացող կարճ ենթագրերի թարգմանության բավականին բարդ գործընթացի մասին։

Լայն հանրության համար Հագլունդն ամենայն հավանականությամբ հայտնի է շվեդական հեռուստատեսության ժամանցային ծրագրերից և ամենօրյա ցուցադրություններին մասնակցելու համար, ինչպիսիք են *Halvsju* («Ժամը 6:30»), *Razzel*, *Träna med TV* («Մարզում հեռուստացույցով»), and *Café Sundsvall*. : Հագլունդն ամուսնացած է եղել լուրերի խմբագիր Կառլ-Աքսել Սյոբլոմի (հայտնի է որպես *KAS*) հետ, որի հետ միասին նա հյուրընկալել էր Շվեդիայի պատմության մեջ ամենատարածված հեռուստատեսային շոուներից մեկը՝ *Halvsju*: Նրանք ամուսնացած են մնացել մինչև 1982 թվականին Կառլ-Աքսել Սյոբլոմի մահը։

30 տարի շարունակ՝ մինչև 1997 թվականը, Հագլունդը սերտորեն ներգրավված է եղել *Svenska Cykelfrämjandet*-ում (Հեծանվավազքի առաջխաղացման ազգային ասոցիացիա), նախ որպես գլխավոր քարտուղար, այնուհետև՝ գործադիր նախագահ։ Այդ շրջանում նա հրապարակել է մի շարք գրքեր հեծանվավազքի մասին։ 1986 թվականին Հագլունդը Շվեդիայի մայրաքաղաք Ստոկհոլմից տեղափոխվել է Գոտլանդիայի բալթյան կղզի։ Մահացել է Վիսբիում, 2011 թվականին, կարճատև հիվանդությունից հետո։

Ծանոթագրություններ
------------------

1. 1 2
2. ↑  *Världens första kvinnliga nyhetsuppläsare död* Archived 2011-09-20 at the Wayback Machine. *Expressen*, 23 August 2011.
3. ↑  *TV-profilen Gun Hägglund är död*, *Dagens Nyheter*, 23 August 2011.
4. ↑  *Gun Hägglund : En folkkär tv-profil har avlidit*, *Svenska Dagbladet*, 25 August 2011.
5. ↑  *Första kvinnliga nyhetsuppläsaren*, *Norrköpings Tidningar* 23 August 2011.
6. ↑  *TV-profilen Gun Hägglund är död* Archived 2011-10-01 at the Wayback Machine. Smålands-Posten, 23 August 2011.
7. ↑  Obituary: Barbara Mandell Archived 2020-11-27 at the Wayback Machine. *The Independent*, 5 September 1998.
8. ↑  *Filmöversättare* Archived 2012-03-26 at the Wayback Machine. Interview with Gun Sjöblom, in *Hänt i veckan*, 21 January 1963.
9. ↑  *Gun Hägglund: Hon gillar livet* Archived 2012-11-02 at the Wayback Machine. *Helsingborgs Dagblad* 26 February 2007.
10. ↑  *Första kvinnliga nyhetsuppläsaren*, *Norrköpings Tidningar*, 23 August 2011.

Արտաքին հղումներ
----------------

* Gun Hägglund in *Aktuellt*, 4 May 1966.
* Gun Hägglund interview (part 1) in *Hänt i veckan*, 27 January 1963.
* Gun Hägglund interview (part 2) in *Hänt i veckan*, 27 January 1963.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs |
|  |
| Չափորոշչային վերահսկողություն | GND: 1242103481 · ISNI: 0000000021780254 · LCCN: n78073564 · NTA: 073905089 · VIAF: 67726862 · WorldCat VIAF: 67726862 |

 |